ဝန်မပါလည်း ပွဲမဖြစ်၊ ဝန်ပါလည်း ပွဲစိတ်ညစ်

ဝန်မပါလည်း ပွဲမဖြစ်၊ ဝန်ပါလည်း ပွဲစိတ်ညစ် သည် မြန်မာဆိုရိုးစကား ဖြစ်သည်။

အဓိပ္ပာယ်

“ဝန်မပါလည်း ပွဲမဖြစ်၊ ဝန်ပါလည်း ပွဲစိတ်ညစ်” ဆိုသည်မှာ မြန်မာ့ဇာတ်သဘင်နှင့် ဆက်စပ်သော ဆိုရိုးစကားဖြစ်သည်။

   “ဝန်မပါလည်း ပွဲမဖြစ်” ဆိုသည်မှာ “ဝန်” (ဝန်ကြီးလေးပါး) မပါဘဲ “ပွဲမဖြစ်” (ဇာတ်ပွဲ မခင်းကျင်းနိုင်) ဟု ဆိုလိုသည်။ ရှေးခေတ် မြန်မာ့ဇာတ်သဘင်များတွင် ဝန်ကြီးလေးပါးသည် အရေးပါသော ဇာတ်ကောင်များဖြစ်ပြီး ၎င်းတို့မပါဘဲ ဇာတ်ပွဲကို ဆက်လက်ကပြရန် ခက်ခဲသည်။
   “ဝန်ပါလည်း ပွဲစိတ်ညစ်” ဆိုသည်မှာ “ဝန်ပါ” (ဝန်ကြီးလေးပါး ပါဝင်သော်လည်း) ၎င်းတို့၏ စကားပြော အခန်းများသည် အလွန်ရှည်လျားပါက “ပွဲစိတ်ညစ်” (ပွဲကြည့်သူများ ငြီးငွေ့လာတတ်သည်) ဟု ဆိုလိုသည်။

ဆိုလိုသည်မှာ ဝန်ကြီးလေးပါးသည် ဇာတ်ပွဲအတွက် မရှိမဖြစ် လိုအပ်သော်လည်း ၎င်းတို့၏ အခန်းများသည် အလွန်ရှည်လျားပါက ပွဲကြည့်သူများ စိတ်အနှောင့်အယှက် ဖြစ်စေနိုင်ကြောင်းကို ဖော်ပြသည်။ ဤဆိုရိုးစကားသည် အရေးပါသော အရာပင်ဖြစ်စေကာမူ အတိုင်းအတာတစ်ခုအထိသာ သင့်လျော်ကြောင်းကို ဆိုလိုသည်။

ကိုးကားချက်များ

   "ဝန်များ လွှတ်တက်ကြသည်။ ဤအခန်းသည်…ကာလသားသမီးတို့ကား ထီးနန်းကို မမီလိုက်ကြတော့သဖြင့် ထိုအခန်းကို အလွန်စက်ဆုပ်ကြ၏။ … ဤသို့ဖြင့် လူမုန်းသောအခန်း ဖြစ်လာတော့ရာ ဝန်မပါလည်း ပွဲမဖြစ်၊ ဝန်ပါလည်း ပွဲစိတ်ညစ်ဟူသော စကားပုံတို့ ပေါ်လာရလေတော့သည်။" [၁၂၈၇-ခန့်] လင်ဂီ။ ၁၃၂။
   "ဝန်မပါလည်းပွဲမဖြစ်၊ ဝန်ပါပြန်တော့လည်းပွဲစိတ်ညစ်ဟု ဇာတ်ပွဲသဘင် လောက၌ စကားပုံတစ်ခုရှိသည်။" [၁၃၄၂] သာသနာ့သက်။ ၃။

ကိုးကား

Category:မြန်မာဆိုရိုးစကားများ